अलीगढ़. यहां ससुराल में हंगामा और मारपीट करने के आरोप में पुलिस ने युवक के हाथ-पैर बांध दिए। दरअसल, युवक की पत्नी मारपीट से तंग आकर मायके चली आई थी। इसके बाद युवक उसको मनाकर वापस लेने पहुंचा था लेकिन उसने जाने से मना कर दिया। आगे पढ़िए पूरा मामला...



- मामला थाना खैर के गोली कुंआ इलाके का है। यहां की रहने वाली प्रीति की शादी 10 साल पहले गाजियाबाद के सोमदत्त से हुई थी।

- लड़की के पिता ने बताया, ''शादी के कुछ दिन बाद से ही वो मेरी बेटी को बुरी तरह से मारने-पीटने लगा। हर दिन की तकरार के बाद वो मायके चली आई। 26 अगस्त को दामाद उसे लेने आया लेकिन बेटी ने जाने से मना कर दिया।''

- ''इसके बाद वो मारपीट शुरू कर दी। हमने पुलिस को सूचना दी। 'मौके पर पहुंची पुलिस ने पहले तो उसे बहुत समझाया लेकिन वो शांत नहीं हुआ। फिर, पुलिस ने उसका हाथ-पैर बांध कर सामुदायिक स्वास्थ्य केंद्र खैर में भर्ती करा दिया। वहां पर भी उसने खूब हंगामा किया।''